
Opis predmetu zákazky



1. Uchádzač je povinný v čase podpisu rámcovej dohody predložiť platné typové osvedčenie (Type Certificate, TC) vydané Európskou agentúrou pre bezpečnosť letectva (EASA) pre ponúkaný typ vrtuľníka. 

2. Uchádzač je povinný v čase podpisu rámcovej dohody predložiť dokument „EASA Type Certificate Data Sheet“ pre ponúkaný typ vrtuľníka. 

3. Uchádzač je povinný najneskôr ku dňu dodania predložiť platné doplnkové typové osvedčenie (Supplemental Type Certificate, STC) vydané Agentúrou Európskej únie pre bezpečnosť letectva (EASA) alebo vydané iným príslušným schvaľovacím orgánom, pričom takéto STC musí byť Agentúrou Európskej únie pre bezpečnosť letectva (EASA) výslovne uznané, validované alebo inak akceptované v súlade s platnými právnymi predpismi, pre všetky systémy, zariadenia, komponenty alebo vybavenie, ktoré je alebo bude trvalo namontované na ponúkanom vrtuľníku alebo dodané ako jeho súčasť a ktoré má vplyv na letovú spôsobilosť vrtuľníka. 

Vybavenie dodávané ako „loose equipment“, t. j. prenosné vybavenie bez trvalej zástavby a bez vplyvu na letovú spôsobilosť vrtuľníka, nepodlieha povinnosti predloženia STC. Uchádzač je však povinný predložiť vyhlásenie výrobcu (Certificate of Conformity – CoC alebo ekvivalent), pokyny na používanie a údržbu (Instructions for Continued Airworthiness – ICA alebo ekvivalent) a preukázať kompatibilitu s typom vrtuľníka, vrátane posúdenia vplyvu na hmotnosť a vyváženie (Weight and Balance – W&B), výkonnosť (performance), prevádzkové obmedzenia (limitations), spôsob zabezpečenia počas letu a ďalšie relevantné technické informácie. V prípade ak by malo byť vybavenie pôvodne dodané ako „loose equipment“ následne trvalo namontované na vrtuľník alebo inak integrované do jeho konštrukcie či systémov, uchádzač je povinný ešte pred vykonaním takejto zástavby predložiť príslušné platné STC vydané alebo uznané Agentúrou Európskej únie pre bezpečnosť letectva (EASA).

4. Uchádzač je povinný pod hrozbou zmluvných sankcií garantovať, že všetky osvedčenia, schválenia a certifikácie podľa bodov 1 až 3 tohto opisu budú platné aj ku dňu dodania a prevzatia vrtuľníka, vrátane všetkých systémov, zariadení, komponentov a vybavenia podľa technickej špecifikácie a predloženej ponuky.

Ak v období medzi predložením ponuky a dňom dodania dôjde k zmene akéhokoľvek systému, zariadenia, komponentu alebo vybavenia (vrátane jeho nahradenia iným typom, modelom alebo výrobcom), je uchádzač povinný zabezpečiť, aby takto dodané zariadenie spĺňalo všetky požiadavky podľa bodov 1 až 3 tohto opisu a bolo ku dňu dodania riadne certifikované v súlade s platnými právnymi predpismi. Zodpovednosť za splnenie tejto povinnosti znáša v plnom rozsahu uchádzač.

5. Uchádzač je v ponuke povinný predložiť Letovú príručku vrtuľníka (Rotorcraft Flight Manual) pre ponúkaný model vrátane jej príslušných doplnkov, ktorá poskytuje údaje ekvivalentné technickej špecifikácii uvedenej v ponuke.

6. Uchádzač je v ponuke povinný predložiť technickú špecifikáciu vrtuľníka, ktorá bude obsahovať kompletný a detailný opis všetkých technických a konfiguračných charakteristík ponúkaného vrtuľníka. Tento dokument musí minimálne zahŕňať:
a. Hmotnostné údaje:
· Celková hmotnosť vrtuľníka v základnej konfigurácii (základnou konfiguráciou sa pre účely zadávania zákazky rozumie vrtuľník nakonfigurovaný minimálne podľa bodu 1. technickej špecifikácie vrtuľníka). 
· Hmotnosť jednotlivých položiek tvoriacich základnú konfiguráciu podľa predchádzajúcej vety, a to minimálne podľa bodov 1.1.1 a 1.1.3 až 1.1.23 technickej špecifikácie, ako aj hmotnosť akéhokoľvek dodatočného vybavenia, ktoré uchádzač v ponuke deklaruje ako súčasť základnej konfigurácie, 
· Hmotnosti všetkých systémov, komponentov vybavenia podľa bodu 2 a 4 technickej špecifikácie vrtuľníka, 
· Maximálna vzletová hmotnosť (MTOW).

Pre overenie správnosti uvedených hmotností požaduje verejný obstarávateľ predložiť dokument „Chart A – Equipment List“.

b. Rozmery a výkonnostné parametre:
· Vonkajšie rozmery (dĺžka, výška, priemer rotora).
· Výkonnostné údaje (rýchlosť, dolet, maximálna výška letu, spotreba paliva pre jednotlivé režimy letu).

c. Systémy a vybavenie:
· Podrobný opis všetkých inštalovaných systémov (hlavne ale nie výlučne elektrických, hydraulických, avionických).
· Zoznam prídavného vybavenia dodávaného s vrtuľníkom podľa bodu 1.1.24 technickej špecifikácie vrtuľníka.

d. Prevádzkové a environmentálne obmedzenia:
· pokiaľ nie sú exaktne špecifikované pre konkrétne vybavený vrtuľník v RFM (Rotorcraft Flight Manual) podľa bodu 5 tohto Opisu.

e. Schvaľovacie a certifikačné informácie:
· Typové osvedčenie a prípadné doplnkové typové osvedčenia pre všetky inštalované komponenty a systémy.
· Uvedenie zhody s príslušnými regulačnými špecifikáciami (napr. CS-27, CS-29).

Cieľ dokumentu: Tento dokument musí preukázať, že ponúkaný vrtuľník spĺňa všetky požiadavky verejného obstarávateľa a regulačných noriem, pričom obsahuje dostatočné technické údaje pre komplexné posúdenie ponuky. Pokiaľ sú tieto informácie obsiahnuté v inom dokumente, akceptuje sa odkaz na daný dokument, za predpokladu, že je súčasťou ponuky a je jednoznačne identifikovateľný.

7. Uchádzač je v ponuke povinný predložiť kontrolný zoznam SPO.IDE (príloha č. 1.3 SP) ako dôkaz o zhode vybavenia vrtuľníka v základnej konfigurácii s požiadavkami uvedenými v bode 1.1.3 technickej špecifikácie vrtuľníka, pričom vrtuľník musí spĺňať tie položky z kontrolného zoznamu, ktoré sú relevantné pre požiadavky špecifikované v technickej špecifikácii vrtuľníka ako povinné, a pri týchto položkách musí byť uvedené ‘áno’.

8. Uchádzač je v ponuke povinný predložiť vyplnený kontrolný zoznam SPO.IDE (príloha č. 1.3 SP) ako dôkaz zhody vybavenia vrtuľníka v požadovanej doplnkovej konfigurácii s požiadavkami uvedenými v bode 2.10.12 technickej špecifikácie vrtuľníka. Vrtuľník musí spĺňať všetky položky kontrolného zoznamu, ktoré sú relevantné k povinným požiadavkám špecifikovaným v bode 2.10.12 technickej špecifikácie vrtuľníka, pri týchto položkách musí byť výslovne uvedené „áno“.

9. Uchádzač je povinný predložiť dokument Mission Analysis (príloha č. 2 SP, hárok „III. Mission analysis“) vyplnený podľa pokynov v ňom uvedených, ktorý bude podrobne zohľadňovať všetky požadované vybavenia uvedené v technickej špecifikácii vrtuľníka a preukáže, že ponúkaný vrtuľník spĺňa požiadavky na plnenie kritickej misie (bod 1.5 technickej špecifikácie vrtuľníka). 

Verejný obstarávateľ vylúči ponuku, ktorej dokument Mission Analysis nebude vyhovovať uvedeným požiadavkám, a ponúkaný stroj nebude v prepočtoch preukazovať minimálnu požadovanú hodnotu.

V prípade nejednoznačnosti výpočtov má verejný obstarávateľ právo požadovať predvádzací let s vrtuľníkom v požadovanej konfigurácii alebo s ekvivalentnou hodnotou základnej prevádzkovej hmotnosti (basic operating weight) a maximálnej vzletovej hmotnosti (MTOW) ako má ako vrtuľník v základnej konfigurácii.


10. Uchádzač je v ponuke povinný predložiť vyplnený položkový rozpočet podľa prílohy č. 2 Súťažných podkladov. 

Cenová ponuka musí obsahovať:
a. Cenu vrtuľníka v základnej konfigurácii.
b. Podrobný zoznam doplnkového vybavenia a služieb vrátane ich popisu, technických špecifikácií a cien každej jednotlivej položky. V prípade, že položka doplnkového vybavenia predstavuje výbavu vrtuľníka v základnej konfigurácii, uchádzač vo vzťahu k cene tejto položky uvedie hodnotu „0“.
c. Dodacie podmienky: Uvedenie predpokladaného času dodania vrtuľníka v základnej konfigurácii, doplnkového vybavenia a služieb po uzavretí zmluvy.

[bookmark: _Hlk199492113]V prípade, že cena predložená uchádzačom v prílohe č. 2 SP, hárok „I. a II. Štrukturovaný rozpočet“ presiahne:
a.  23 252 623 eur pre súhrn všetkých jednotkových položiek bodu 1, 2, 3 a 4 technickej špecifikácie vrtuľníka  
b.  22 732 623 eur pre súhrn všetkých jednotkových položiek bodu 1, 2 a 3 technickej špecifikácie vrtuľníka, 
c.  21 457 252 eur pre súhrn všetkých jednotkových položiek bodu 1 a 2 technickej špecifikácie vrtuľníka,  
d.  4 891 892 eur pre súhrn všetkých jednotkových položiek bodu 2 technickej špecifikácie vrtuľníka,  
e.  jednotková cena položiek bodu 2 technickej špecifikácie vrtuľníka presiahne hodnotu uvedenú v stĺpci H,    Prílohy č.2, hárok „I. a II. Štrukturovaný rozpočet“ - Štruktúrovaného rozpočtu   týchto SP verejný obstarávateľ si vyhradzuje právo na zrušenie verejného obstarávania z dôvodu hospodárnosti.“

Verejný obstarávateľ počíta s indexáciou jednotkovej ceny vrtuľníka, voliteľného vybavenia a služieb medziročne o maximálne 4%.

11. Uchádzač je v ponuke  povinný predložiť podmienky programu podpory náhradných dielov na základe hodinovej sadzby podľa počtu odlietaných letových hodín. Podmienky musia zahŕňať:
a. Cenovú štruktúru programu vrátane zohľadnenia doby trvania záruky vrtuľníka;
b. Pokrytie programu: Informácie o tom, aké náklady sú zahrnuté v cene programu (napr. pravidelná údržba, opravy komponentov a ďalších systémov);
c. Podmienky udržiavania programu: Požiadavky na pravidelnú údržbu, kontrolu a vyhodnotenie stavu vrtuľníka, ktoré sú potrebné na to, aby prevádzka mohla pokračovať v rámci programu;
d. Obmedzenia: Akékoľvek obmedzenia týkajúce sa počtu letových hodín alebo špecifických podmienok pre používanie programu;
e. Podmienky na ukončenie programu: Uvedenie podmienok, za ktorých sa poskytovanie programu môže ukončiť alebo zmeniť, a aké dôsledky to bude mať pre obidve strany.

12. Uchádzač je v ponuke povinný predložiť záručné podmienky pre ponúkaný vrtuľník a všetky jeho komponenty, vrátane doplnkového vybavenia. Záručné podmienky musia obsahovať:
a. Dĺžka záruky: Doba záruky pre vrtuľník musí byť minimálne taká, ako je požadovaná úroveň stanovená v bode 1.2. technickej špecifikácie vrtuľníka.
b. Pokrytie záruky: Detailné informácie o tom, čo všetko je pokryté zárukou (opravy, výmena dielov, servis) a na čo sa prípadne záruka nevzťahuje.
c. Podmienky servisu: Spôsob a podmienky, za akých sa bude vykonávať záručný servis a opravy.
d. Údržbové požiadavky: Požiadavky týkajúce sa pravidelnej údržby, ktoré musia byť splnené počas záručného obdobia na zachovanie platnosti záruky.
e. Regionálne podmienky: Ak sa záruka vzťahuje na určité geografické oblasti alebo akékoľvek obmedzenia, musia byť jasne uvedené.

13. Uchádzač je v ponuke povinný predložiť podrobný harmonogram dodávky vrtuľníka, ktorý bude obsahovať:
a. Termín výroby a dodania vrtuľníka na miesto určené verejným obstarávateľom.
b. Plán inštalácie a montáže vybavenia (ak sa vyžaduje).
c. Harmonogram preberacích kontrol, skúšok a odovzdania dokumentácie, vrátane certifikátov a sprievodných dokumentov.
d. Časový plán zaškolenia personálu (ak je súčasťou ponuky).
e. Konečný termín odovzdania vrtuľníka do prevádzky, pričom sa musí zohľadniť splnenie všetkých požiadaviek a regulačných noriem.

Harmonogram podľa bodu 14 uchádzač spracuje v relatívnych hodnotách, tj. dňoch, týždňoch alebo mesiacoch odo dňa nadobudnutia účinnosti zmluvy čiastkovej zmluvy uzatvorenej na základe rámcovej dohody. Uchádzačom predložený harmonogram nesmie prekračovať lehoty plnenia podľa prílohy 1.2 SP ( Príloha č.1.2 - miesto a lehoty plnenia ).

14. Všetky predprípravy (pevné časti) výslovne požadované v bode 1 musia byť súčasťou základnej konfigurácie každého vrtuľníka. Predpríprava musí zahŕňať všetky pevné konštrukčné a montážne prvky, kabeláž, napájanie, dátové, ovládacie a komunikačné rozhrania, konektory, softvérové a avionické predpoklady, ako aj schválené technické a certifikačné podklady potrebné na dodatočnú montáž príslušného vybavenia. Predpríprava musí umožniť montáž, pripojenie, funkčné preskúšanie a uvedenie príslušného vybavenia do prevádzky ako štandardný úkon údržby podľa existujúcich schválených údajov, bez potreby nového STC, nového servisného bulletinu, dodatočného konštrukčného zásahu do základnej platformy vrtuľníka alebo vypracovania nového technického riešenia výrobcom.

15. Verejný obstarávateľ si vyhradzuje právo objednávať položky podľa bodov 2.1 až 2.7 a 2.9 samostatne, a to aj po dodaní príslušného vrtuľníka. Predprípravy (pevné časti) na ich dodatočnú montáž musia byť zahrnuté v základnej konfigurácii vrtuľníka podľa bodu 1.


16. Položky podľa bodov 2.8 až 2.10.12 s výnimkou 2.9 sa objednávajú výlučne spolu s konkrétnym vrtuľníkom a musia byť kompletne namontované, integrované, certifikované a uvedené do prevádzky v rámci jeho novovýroby. Potrebné predprípravy (pevné časti), ktoré nie sú zahrnuté v základnej konfigurácii podľa bodu 1, musia byť zahrnuté v cene príslušnej položky.

17. Verejný obstarávateľ si vyhradzuje právo objednať jednotlivé položky podľa bodov 2.8 až 2.10.12 s výnimkou 2.9 iba pre niektoré z obstarávaných vrtuľníkov podľa svojich aktuálnych prevádzkových potrieb a rozpočtových možností.


Uchádzač sa zaväzuje, že ponúkaný vrtuľník, vrátane všetkého inštalovaného alebo dodaného vybavenia (tam kde je to použiteľné), ktoré tvorí súčasť vrtuľníka spĺňa, alebo v čase doručenia bude plne spĺňať požiadavky na počiatočnú letovú spôsobilosť podľa nariadenia (EÚ) č. 748/2012 a pokračujúcu letovú spôsobilosť podľa nariadenia (EÚ) č. 1321/2014, ako aj všetky ďalšie platné certifikačné požiadavky a normy Agentúry pre bezpečnosť letectva Európskej únie (EASA) v zmysle bodov 1 až 3 tohto opisu. 

Všetky ponúkané zariadenia musia byť kompatibilné s ponúkaným vrtuľníkom špecifikovaným v bode 1 technickej špecifikácie vrtuľníka a medzi sebou navzájom. Vzájomnou kompatibilitou ponúkaného príslušenstva sa pre účely tohto postupu zadávania zákazky nemyslí súbežná inštalácia všetkých položiek voliteľného príslušenstva. 

Uchádzač je povinný vo svojej ponuke jasne deklarovať, či ponúkaný vrtuľník spĺňa všetky príslušné požiadavky. Táto deklarácia musí byť podložená konkrétnymi odkazmi na príslušné dokumenty z predkladanej dokumentácie (napr. Type Certificate, Type Certificate Data Sheet, Rotorcraft Flight Manual, Technical Specification a pod.), kde sa príslušná informácia nachádza. Odkazy musia byť presné, ideálne s uvedením čísla kapitoly, strany, odseku alebo iného jednoznačného miesta v dokumente.

Ak požadovaná informácia nie je obsiahnutá v žiadnom z predložených dokumentov, uchádzač je povinný priložiť iný ekvivalentný dokument, ktorý tieto údaje obsahuje, a uviesť presný odkaz na jeho obsah, vrátane konkrétneho miesta, kde sa informácia nachádza (ideálne s uvedením čísla kapitoly, strany, odseku alebo iného jednoznačného miesta v dokumente).

Uchádzač sa ďalej zaväzuje predložiť všetky relevantné dokumenty, ktoré preukazujú zhodu s uvedenými požiadavkami, vrátane certifikátov, osvedčení, správ o skúškach a iných dôkazov o súlade s predpismi a normami týkajúcimi sa letovej spôsobilosti.

Uchádzač berie na vedomie, že predpisy, normy a požiadavky Agentúry pre bezpečnosť letectva Európskej únie (EASA), ako aj ďalšie relevantné právne predpisy a technické štandardy, sa môžu v priebehu trvania zmluvného vzťahu meniť alebo aktualizovať. Uchádzač sa zaväzuje, že ponúkaný vrtuľník vrátane všetkého inštalovaného alebo dodaného vybavenia bude v čase dodania a prevzatia zhotoviteľom plne spĺňať všetky platné požiadavky podľa aktuálneho znenia príslušných predpisov a noriem platných v deň dodania vrtuľníka. Tento záväzok sa vzťahuje aj na všetky doplnkové systémy, zariadenia, komponenty a vybavenie, ktoré sú súčasťou vrtuľníka alebo sú dodané ako jeho príslušenstvo, bez nároku na zvýšenie ceny alebo predĺženie lehoty dodania.

	Technická špecifikácia vrtuľníka

	 
	Požiadavka
	
	Preukázanie súladu

	1.
	Vrtuľník
	Súlad
(áno/nie)
	Odkaz na priložený dokument (kapitola, strana)

	1.1.
	Základné požiadavky a charakteristiky vrtuľníka:
	N/A
	N/A

	1.1.1
	Charakteristika vrtuľníka:
	N/A
	N/A

	
	Vrtuľník musí byť nový (za novo vyrobený vrtuľník sa pre účely tohto VO bude považovať vrtuľník s náletom nižším ako 80 letových hodín od výroby, vrátane všetkých jeho častí a komponentov, ktoré sú s ním dodané alebo na ňom inštalované), dvojmotorový vrtuľník schopný́ uviezť minimálne:
· Prepravná konfigurácia: 2 členovia posádky, 10 cestujúcich (uchádzač uvedie okrem splnenia kritéria aj maximálny počet cestujúcich),
· Zásahová konfigurácia (čím sa rozumie konfigurácia s inštalovaným pracoviskom operátora elektro - optického systému): 2 členovia posádky, 6 cestujúcich (uchádzač uvedie okrem splnenia kritéria aj maximálny počet cestujúcich),

pričom svojim vybavením musí umožňovať:
· jednopilotnú prevádzku pre lety VFR deň, 
· výkon všetkých zamýšľaných druhov činností opísaných v bode 1.1.2 a 1.1.3 v súlade s vydaným typovým osvedčením.

Vrtuľník musí mať v čase podpisu rámcovej dohody schválené typové osvedčenie bez obmedzenia a všetky doplnkové typové osvedčenia, ak je to použiteľné, Európskou agentúrou pre bezpečnosť civilného letectva (EASA) v súlade s nariadením 748/2012 stanovujúcim vykonávacie pravidlá osvedčovania letovej spôsobilosti a environmentálneho osvedčovania lietadiel a prislúchajúcich výrobkov, častí a zariadení, ako aj osvedčovania projekčných a výrobných organizácií.

Vrtuľník musí spĺňať požiadavky pre prevádzku vo výkonnostnej triede 1 a musí mať osvedčenie kategórie A v súlade s Nariadením Komisie (EÚ) č. 965/2012 z  5. októbra 2012, ktorým sa ustanovujú technické požiadavky a administratívne postupy týkajúce sa leteckej prevádzky podľa nariadenia Európskeho parlamentu a Rady (ES) č. 2018/1139, a v súlade s postupmi Medzinárodnej organizácie civilného letectva (ICAO), Príloha 6, Časť III (Annex 6/ III. - Prevádzka vrtuľníkov) k  Dohovoru o medzinárodnom civilnom letectve.

	
	

	
	Prevádzkové požiadavky na vrtuľník.
	N/A
	N/A

	1.1.2
	Vrtuľník musí byť schopný vykonávať nižšie uvedené:
	N/A
	N/A

	
	Pravidlá lietania:
	N/A
	N/A

	
	· lety vykonávané v súlade s pravidlami pre lety za viditeľnosti (VFR) vo dne aj v noci;
	
	

	
	· lety vykonávané v súlade s pravidlami pre lety podľa prístrojov (IFR).
	
	

	
	Konfigurácia vrtuľníka
	N/A
	N/A

	1.1.3
	Vrtuľník musí byť použiteľný na vykonávanie špeciálnych činností (SPO)  v súlade s nariadením Komisie (EÚ) č. 965/2012, Príloha VIII (Časť SPO), Pod-časti D (prístroje, údaje, vybavenie), oddiel II (vrtuľníky) pre zamýšľané druhy prevádzky, vynímajúc nasledujúce body:
	N/A
	Pre informáciu

	
	· SPO.IDE.H.126 - Doplnkové vybavenie pre jednopilotné lety podľa IFR 
	N/A
	Pre informáciu

	
	· SPO.IDE.H.132 -  Palubné zariadenie na určovanie poveternostných podmienok – zložité motorové vrtuľníky
	N/A
	Pre informáciu

	
	· SPO.IDE.H.133 - Doplnkové vybavenie na prevádzku v podmienkach námrazy v noci – zložité motorové vrtuľníky;
	N/A
	Pre informáciu

	
	· SPO.IDE.H.146 - Ľahký letový zapisovač – neuvažuje sa použitie pre prevádzku obchodnej dopravy;
	N/A
	Pre informáciu

	
	· SPO.IDE.H.150 - Zaznamenávanie dátového spojenia;
	N/A
	Pre informáciu

	
	· SPO.IDE.H.175 - Prídavný prívod kyslíka – vrtuľníky bez pretlakovej kabíny;
	N/A
	Pre informáciu

	
	· SPO.IDE.H.197 - Záchranné vesty – zložité motorové vrtuľníky;
	N/A
	Pre informáciu

	
	· SPO.IDE.H.198 - Odevy na prežitie – zložité motorové vrtuľníky;
	N/A
	Pre informáciu

	
	· SPO.IDE.H.199 - Záchranné člny, núdzové vysielače polohy (ELT) a vybavenie na prežitie na diaľkových letoch nad vodou – zložité motorové vrtuľníky;
	N/A
	Pre informáciu

	
	· SPO.IDE.H.200 - Vybavenie na prežitie;
	N/A
	Pre informáciu

	
	· SPO.IDE.H.202 - Vrtuľníky s osvedčením na prevádzku na vode – rôzne vybavenie;
	N/A
	Pre informáciu

	
	· SPO.IDE.H.203 - Všetky vrtuľníky pri letoch nad vodou – núdzové pristátie na vode;
	N/A
	Pre informáciu

	
	· SPO.IDE.H.205 - Individuálne ochranné vybavenie
	N/A
	Pre informáciu

	1.1.4
	Vrtuľník musí umožňovať použitie zobrazovacieho systému nočného videnia NVIS v súlade s nariadením Komisie (EÚ) č. 965/2012, bod SPA.NVIS.110.
	
	

	1.1.5
	Vrtuľník musí byť použiteľný s palubným zdvíhacím zariadením pre lety s ľudským nákladom (human hoist operation) v súlade s nariadením Komisie (EÚ) č. 965/2012, bod SPA.HHO.110.
	
	

	1.1.6
	Vrtuľník musí byť vybavený palubným telefónom letovej posádky a systémom palubného rozhlasu (PA).
· palubný komunikačný systém má umožniť používať ľubovoľné štandardné civilné vrtuľníkové letecké konektorové rozhranie. Uchádzač zabezpečí priamym pripojením alebo dodanými adaptérmi minimálne kompatibilitu s rozhranímU-174/U (Nexus TP-101).
	
	

	1.1.7
	Vrtuľník musí byť vybavený systémom ohrevu a vetrania kabíny.
	
	

	1.1.8
	Vrtuľník musí byť vybavený osvetlením v kabíne pre cestujúcich.
	
	

	1.1.9
	Vrtuľník musí mať v kabíne pre cestujúcich nosné kotviace body pre zaistenie nákladu a pasažierov pri plnení misií a lištu na nastupovanie a vystupovanie (step-bar).
	
	

	1.1.10
	Vrtuľník musí byť vybavený rádio – výškomerom.
	
	

	1.1.11.
	Vrtuľník musí byť vybavený systémom pohyblivej mapy (moving map)
· musí umožňovať zobrazenie a ovládanie z kokpitu, z pracoviska pilota alebo kopilota. V prípade inštalácie pracoviska operátora elektro-optického systému podľa bodu 2.7 musí byť zobrazenie a ovládanie systému pohyblivej mapy umožnené aj z pracoviska operátora.
	
	

	1.1.12
	Vrtuľník musí byť vybavený predprípravou na systém pre rýchle opustenie vrtuľníka pomocou lanovej techniky – fast roping a rappeling system minimálne na jednej strane vrtuľníka.
	
	

	1.1.13
	Vrtuľník musí byť vybavený predprípravou na montáž palubného žeriavu.
	
	

	1.1.14
	Vrtuľník musí byť vybavený predprípravou na montáž nákladového háku so schopnosťou uniesť bremeno o váhe min. 1500 kg vo vonkajšom podvese.
	
	

	1.1.15
	Vrtuľník musí byť vybavený predprípravou na montáž systému pre kontrolu podvesu (kamera a /alebo spätné zrkadlo).
	
	

	1.1.16
	Vrtuľník musí byť vybavený predprípravou na pripojenie a ovládanie hasiaceho vaku.
	
	

	1.1.17
	Vrtuľník musí byť vybavený predprípravou na  montáž pátracieho svetlometu.
	
	

	1.1.18
	Vrtuľník musí byť vybavený predprípravou na montáž elektro  - optického systému EOS.
	
	

	1.1.19
	Vrtuľník musí byť vybavený predprípravou na montáž pracoviska operátora elektro – optického systému v kabíne cestujúcich.
	
	

	1.1.20
	Vrtuľník musí byť vybavený predprípravou na montáž strihačov drôtov.
	
	

	1.1.21
	Vrtuľník musí byť vybavený stieračom predného skla.
	
	

	1.1.22
	Vrtuľník musí byť vybavený 4-osím autopilotom.
	
	

	1.1.23
	Vrtuľník musí byť vybavený štandardnými sedadlami pre cestujúcich v počte najmenej 10 miest na sedenie pre prepravnú konfiguráciu podľa bodu 1.1.1.

Ak je pre zásahovú konfiguráciu podľa bodu 1.1.1 z dôvodu dispozičného usporiadania potrebné použiť sedadlá v zmysle bodu 4.3.2 technickej špecifikácie, uchádzač dodá naviac tieto sedadlá (vrátane upevňovacieho príslušenstva a bezpečnostných pásov) v počte potrebnom na splnenie požadovanej kapacity v cene vrtuľníka bez dodatočných nákladov (t. j. nad rámec štandardných sedadiel).
	
	

	1.1.24
	K vrtuľníku musí byť dodané potrebné náradie a vybavenie pre pozemnú manipuláciu s vrtuľníkom.
	
	

	1.2
	Záruka 
	N/A
	N/A

	1.2.1
	Dĺžka trvania záruky vrtuľníka podľa bodu 1.1 bez inštalovaného prídavného a voliteľného vybavenia musí byť minimálne 3 roky a 2000 letových hodín.
	
	

	1.2.2
	Dĺžka trvania záruky inštalovaného prídavného a voliteľného vybavenia vrátane pohonných jednotiek na tomto vrtuľníku musí byť minimálne 12 mesiacov.
	
	

	1.2.3
	Uchádzač je povinný v záručných podmienkach uviesť lehoty na odstránenie vád predmetu plnenia. Minimálne požiadavky verejného obstarávateľa sú nasledovné:
· začatie riešenia vady bezodkladne, najneskôr do 48 hodín od jej oznámenia,
· odstránenie vady alebo zabezpečenie prevádzkyschopného stavu najneskôr do 30 kalendárnych dní, pokiaľ výrobcom schválený technologický postup nevyžaduje dlhší čas;

	
	











	

	1.3
	Zaškolenie personálu
	N/A
	N/A

	1.3.1
	V cene vrtuľníka musia byť zahrnuté minimálne 2 typové výcviky pre letovú posádku v súlade s nariadením (EU) 1178/2011.
	
	

	1.3.2
	V cene vrtuľníka musia byť zahrnuté:
· najmenej dva typové výcviky technického personálu – drak / motor v súlade s nariadením (EU) 1321/2014,
· najmenej jeden typový výcvik technického personálu – avionika v súlade s nariadením (EU) 1321/2014.
	
	

	1.4
	Dokumentácia
	N/A
	N/A

	1.4.1
	K vrtuľníku musí byť dodaná kompletná a aktuálna dokumentácia v rozsahu požadovanom platnými predpismi Agentúry Európskej únie pre bezpečnosť letectva pre zabezpečenie prevádzky a pokračujúcej letovej spôsobilosti vrtuľníka, všetkých jeho súčastí a inštalovaného vybavenia.

Dokumentácia musí zahŕňať najmä:
· Letovú príručku vrtuľníka (Rotorcraft Flight Manual – RFM),
· Instructions for Continued Airworthiness (ICA) vydané držiteľom typového osvedčenia alebo držiteľom doplnkového typového osvedčenia,
· ICA pre všetky inštalované doplnkové systémy, zariadenia, komponenty a modifikácie,
· všetky platné revízie ku dňu dodania.

Požiadavky na predloženie dokumentácie:
· 2 rovnopisy v prípade listinných dokumentov, alebo
· 2 jedinečné prístupy v prípade elektronických dokumentov.

Ak existuje listinná aj elektronická forma, verejný obstarávateľ uprednostňuje elektronickú verziu.

Uchádzač berie na vedomie, že verejný obstarávateľ je povinný predkladanú dokumentáciu poskytnúť aj Národnej dozornej autorite podľa osobitného predpisu.

Uchádzač predloží dokumentáciu v slovenskom alebo anglickom jazyku.

	
	

	1.4.2
	V cene vrtuľníka musí byť zahrnutá aktualizácia dokumentácie podľa bodu 1.4.1 na obdobie min. 4 rokov.
	
	

	1.5
	Splnenie misie
	N/A
	N/A

	
	S akým maximálnym užitočným zaťažením pri vzlete s MTOW je tento vrtuľník schopný splniť nasledujúcu misiu:
· posádka v zložení pilot a operátor (každý 85 kg),
· vrtuľník vybavený v konfigurácii podľa bodov 1.1.1 až 1.1.23 (štandardné certifikované sedačky pre cestujúcich – prepravná konfigurácia),
· preprava na vzdialenosť minimálne 280 NM, podmienky: ISA+10°C, výška vzletu 300 m MSL, výška letu 600 m MSL,
· konečná zásoba paliva na 30 minút letu, podmienky ISA+10°C, výška letu 450 m MSL.

Vrtuľník musí byť schopný pre túto misiu uviezť minimálne užitočné zaťaženie (payload) 600 kg (ekvivalent 6 príslušníkov PZ, každý 100 kg).
	
	




	 
	Požiadavka
	
	Preukázanie súladu

	2.
	Povinne dodávané voliteľné vybavenie
	Súlad
(áno/nie)
	Odkaz na priložený dokument (kapitola, strana)

	
	· uchádzač v ponuke predloží vyplnený položkový rozpočet dodatočného vybavenia podľa tejto technickej špecifikácie a podľa prílohy č. 2 Súťažných podkladov 
	N/A
	N/A

	2.1
	Palubné zdvíhacie zariadenie, navijak (HHO), s nosnosťou minimálne 250 kg (odnímateľné časti).
	
	

	2.2
	Odnímateľné časti systému pre rýchle opustenie vrtuľníka pomocou lanovej techniky (fast roping system).
	
	

	2.3
	Odnímateľné časti systému pre rýchle opustenie vrtuľníka pomocou lanovej techniky (rappeling system).
	
	

	2.4
	Nákladový hák s minimálnou nosnosťou 1 500 kg (odnímateľné časti).
	N/A
	N/A

	
	Vrtuľník musí byť vybavený nákladovým hákom s minimálnou nosnosťou 1 500 kg a integrovaným alebo samostatným dynamometrom na meranie zaťaženia nákladového háku. Ak je pre ponúkaný typ vrtuľníka dostupný a schválený nákladový hák certifikovaný na prepravu ľudského externého nákladu (HEC), uchádzač je povinný ponúknuť a dodať HEC riešenie vrátane všetkých potrebných súčastí a schválení.
	
	

	2.5
	Pátrací svetlomet a jeho ovládanie (odnímateľné časti).
	N/A
	N/A

	
	Pátrací svetlomet s nasledujúcimi charakteristikami:
· dve osi elektricky ovládateľné,
· svietivosť minimálne 22000 lumenov,
· infračervený filter (IR) ovládaný z kabíny vrtuľníka,
· kompatibilný s NVIS,
· kompatibilný s EOS (slave mode).

Dodávka obsahuje dokumentáciu na montáž, prevádzku a údržbu.

Dodávka obsahuje montáž a uvedenie do prevádzky, pokiaľ je položka dodávaná spolu s vrtuľníkom.

Dodávka obsahuje technické a prevádzkové školenie na prevádzku zariadenia (minimálne 4 osoby).

	
	

	2.6
	Elektro - optickým systémom (EOS) (odnímateľné časti).
	N/A
	N/A

	
	Elektro - optický systém musí byť vybavený nasledujúcimi funkciami a parametrami:
· zobrazenie letových a navigačných informácií,
· prostriedky na video/audio prepojenie s pozemnými zariadeniami,
· stabilizácia v 4 - osiach,
· umožňujúci horizontálny a vertikálny pohyb,
· III. generácia a vyššia s ručným a automatickým zaostrovaním.

Obsahuje systém nasledujúce režimy elektro-optického systému:
· termal imager,
· day light sensor,
· low – light sensor,
· laser range finder (geopoint, geotrack),
· geolocking, autotracker.

Thermal imager senzor musí spĺňať nasledovné požiadavky:
· aktívny senzor s minimálnym rozlíšením 1280 x 720 bodov,
· zväčšenie obrazu v režime IR minimálne 15-násobné.

Day day light senzor musí spĺňať nasledovné požiadavky:
· zväčšenie obrazu musí byť minimálne 30-násobné,
· aktívny senzor s minimálnym rozlíšením 1920 x1080 bodov.

Low light senzor musí spĺňať nasledovné požiadavky:
· zväčšenie obrazu musí byť minimálne 30-násobné,
· aktívny senzor s minimálnym rozlíšením 640 x 512 bodov.

Laser range finder musí spĺňať nasledovné požiadavky:
· schopný merania minimálne 15 km, bezpečný pre kontakt s okom.

Dodávka obsahuje dokumentáciu na montáž, prevádzku a údržbu.

Dodávka obsahuje montáž a uvedenie do prevádzky, pokiaľ je položka dodávaná spolu s vrtuľníkom.

Dodávka obsahuje technické a prevádzkové školenie na prevádzku zariadenia (minimálne 4 osoby).

	
	

	2.7
	Pracovisko operátora elektro - optického systému
	N/A
	N/A

	
	Pracovisko operátora EOS musí byť vybavené nasledovnými parametrami:
· modulová konštrukcia, ľahko demontovateľná z vrtuľníka,
· možnosť zobrazenia súradníc sledovaného bodu,
· jedna alebo dve viac funkčné obrazovky poslednej generácie, pričom:
· ak je použitá jedna obrazovka, má uhlopriečku minimálne 21 palcov s funkciou obraz v obraze,
· ak sú použité dve, väčšia z nich má uhlopriečku minimálne 17 palcov,
· kompatibilita s NVIS,
· kvalita videozáznamu min. full  HD 1080p,
· dĺžka uloženého záznamu min. 4 hodiny.

Dodávka obsahuje dokumentáciu na montáž, prevádzku a údržbu.

Dodávka obsahuje montáž a uvedenie do prevádzky, pokiaľ je položka dodávaná spolu s vrtuľníkom.

Dodávka obsahuje technické a prevádzkové školenie na prevádzku zariadenia (minimálne 4 osoby).

	
	

	2.8
	Systém na diaľkový prenos obrazu vzduch - zem (downlink)
	N/A
	N/A

	
	Palubné zariadenie určené na prenos obrazu a dát zo systému EOS musí byť schopné zabezpečiť  šifrovaný prenos dát na pozemný prijímač.

Dodávka musí zahŕňať samostatne fungujúci prenosný pozemný prijímač so zabudovanou obrazovkou, reproduktormi a vlastným napájaním, ktorý je nezávislý od externej infraštruktúry a od napojenia na iné zariadenia kompatibilný s palubným zariadením prenosu obrazu a dát.

Ak hardvérový prijímač nie je súčasťou dodávky, dodávateľ poskytne softvérové riešenie (vrátane licencií, ovládačov a dokumentácie), ktoré umožní prijímanie, dekódovanie, zobrazenie a prehrávanie prenášaného obrazu a dát na bežnom osobnom počítači, štandardnom rádiovom zariadení a/alebo mobilnom telefóne (Android/iOS). Riešenie musí využívať otvorené alebo verejne zdokumentované protokoly a formáty.

	
	

	2.9
	Diagnostické zariadenie a software pre vyhodnocovanie údajov (CVFDR)
	N/A
	N/A

	
	Dodávka musí zahŕňať diagnostické zariadenie a/alebo softvér na vyhodnocovanie údajov z letových zapisovačov (CVFDR), ktorý umožňuje spracovanie a analýzu údajov prevádzkovateľom.

Dodávka obsahuje technické a prevádzkové školenie na vyhodnocovanie údajov prevádzkovateľom (minimálne 2 osoby).

	
	

	2.10
	Ďalšie vybavenie
	N/A
	N/A

	2.10.1
	Systém ochrany proti nárazu do elektrického vedenia - strihač drôtov (wire strike protection).
	
	

	2.10.2.
	Systém kontroly podvesu (kamera a/alebo spätné zrkadlo): uchádzač musí dodať položku 2.10.2.1 alebo položku 2.10.2.2, alebo ich kombináciu.
	N/A
	N/A

	2.10.2.1
	· kamera
	
	

	2.10.2.2
	· spätné zrkadlo.
	
	

	2.10.3
	Systém výstrahy varovania pred zrážkou s inou prevádzkou (napr. TCAS, TIS alebo iné)
	
	

	2.10.4
	Systém varovania zrážky so zemou (GPWS/EGPWS/HTAWS alebo ekvivalent) 
	
	

	2.10.5
	Poveternostný radar.
	
	

	2.10.6
	Systém plavákov (flotation system).
	
	

	2.10.7
	Automatický identifikačný systém AIS (identifikácia a informácie o plavidlách).
	
	

	2.10.8
	Systém na detekciu a vyhľadávanie cieľov počas núdzového vysielania (direction finder).
	
	

	2.10.9
	Rádiostanica pre námorné pásmo (30 – 512 MHz).
· Požadovaný frekvenčný rozsah môže byť zabezpečený jedným alebo viacerými zariadeniami, pevne alebo mobilne inštalovanými. Mobilné zariadenie musí byť počas letu umožniť členom posádky plnohodnotné používanie prostredníctvom palubného  komunikačnému systému vrtuľníka.
	
	

	2.10.10
	Vybavenie potrebné pre vysielanie aktuálnej polohy GPS za účelom sledovania letu (flight tracking system).
	
	

	2.10.11
	Vybavenie pre lety mimo pevniny podľa nariadenia (EU) 965/2012, Príloha V, Pod časť K (SPA.HOFO.165). (Verejný obstarávateľ požaduje predložiť položkový zoznam dodávaného vybavenia s jednotkovými cenami vyjadrenými v € bez DPH. Verejný obstarávateľ si vyhradzuje právo objednávať položky výlučne podľa aktuálnych potrieb a rozpočtových možností verejného obstarávateľa).
	
	

	2.10.12
	Vybavenie na vykonávanie špeciálnych činností (SPO) v súlade s nariadením Komisie (EÚ) č. 965/2012, Príloha VIII (časť SPO), podčasť D (prístroje, údaje, vybavenie), oddiel II (vrtuľníky), pre nasledovné druhy prevádzky:
· SPO.IDE.H.197 - Záchranné vesty – zložité motorové vrtuľníky (na počet sedačiek na palube);
· SPO.IDE.H.198 - Odevy na prežitie – zložité motorové vrtuľníky (na počet sedačiek na palube);
· SPO.IDE.H.199 - Záchranné člny, núdzové vysielače polohy (ELT) a vybavenie na prežitie na diaľkových letoch nad vodou – zložité motorové vrtuľníky (na počet sedačiek na palube);
· SPO.IDE.H.200 - Vybavenie na prežitie (s výnimkou bodu c));
· SPO.IDE.H.203 - Všetky vrtuľníky pri letoch nad vodou – núdzové pristátie na vode

(Verejný obstarávateľ požaduje predložiť položkový zoznam dodávaného vybavenia s jednotkovými cenami vyjadrenými v € bez DPH. Verejný obstarávateľ si vyhradzuje právo objednávať položky výlučne podľa aktuálnych potrieb a rozpočtových možností verejného obstarávateľa)

	
	




	 
	Požiadavka
	
	Preukázanie súladu

	3.
	Povinne dodávané voliteľné služby
	Súlad
(áno/nie)
	Odkaz na priložený dokument (kapitola, strana)

	3.1
	Program podpory náhradných dielov na báze hodinovej sadzby na obdobie 5 rokov prevádzky vrtuľníka.

Nálet a cenové podmienky programu
Pre účely nacenenia programu verejný obstarávateľ stanovuje:
· minimálny garantovaný ročný nálet: 200 letových hodín na jeden vrtuľník,
· predpokladaný ročný nálet na účely vyhodnotenia ceny: 250 letových hodín na jeden vrtuľník,
· cenová štruktúra programu musí garantovať uplatnenie rovnakej hodinovej sadzby aj na hodiny odlietané nad rámec garantovaného ročného náletu

Uchádzač nacení program pri predpokladanom ročnom nálete 250 letových hodín na jeden vrtuľník. Uchádzač je povinný uviesť výšku prípadnej zľavy platnej počas trvania záručnej doby vrtuľníka.

Garantované lehoty dodania náhradných dielov:
Uchádzač musí zmluvne garantovať dodanie náhradného dielu do miesta dodania určeného verejným obstarávateľom v nasledujúcich lehotách:
· v režime AOG najneskôr do 96 hodín od doručenia objednávky, 
· pre neplánovanú údržbu najneskôr do 11 dní od doručenia objednávky, 
· pre plánovanú údržbu najneskôr do 14 dní od doručenia objednávky. 
Ak je Program podpory náhradných dielov objednaný, uvedené lehoty sa uplatnia aj na dodanie náhradných dielov potrebných na odstránenie vád podliehajúcich záruke, pričom tým nie sú dotknuté povinnosti uchádzača podľa bodu 1.2.3.

Rozsah programu podpory
Program musí pokrývať pre základnú konfiguráciu vrtuľníka podľa bodu 1.1 technickej špecifikácie vrtuľníka pre plánovanú a neplánovanú údržbu minimálne:
· náhradné diely, komponenty a materiál potrebné na vykonanie plánovanej údržby v rozsahu a intervaloch stanovených pokynmi držiteľa typového certifikátu (TCH) alebo doplnkového typového certifikátu (STCH), ak je aplikovateľný na zachovanie letovej spôsobilosti a jeho platnou technickou dokumentáciou,
· opravu alebo výmenu komponentov pri poruche,
· opravu, generálnu opravu alebo výmenu komponentov pri dosiahnutí stanoveného času určeného TCH alebo STCH, ak je aplikovateľný,
· výmenu komponentov s obmedzenou životnosťou pri dosiahnutí stanoveného limitu životnosti (LLP) určeného TCH alebo STCH, ak je aplikovateľný,
· softvér, softvérové konfigurácie, dátové balíky, aktualizácie a licencie nevyhnutné na zachovanie alebo obnovenie prevádzkyschopnosti príslušného komponentu alebo systému, jeho súladu so schválenou konfiguráciou vrtuľníka a, ak je to relevantné, zachovanie pokračujúcej letovej spôsobilosti,
· náhradné diely, komponenty a materiál potrebné na vykonanie povinných technických bulletinov alebo povinných modifikácií TCH alebo STCH, ak je aplikovateľný.

Program podpory nemusí zahŕňať:
· palivo, oleje, mazivá a ostatné prevádzkové kvapaliny,
· náklady na prácu spojenú s demontážou a montážou komponentov na vrtuľníku,
· opravu alebo výmenu dielov a komponentov poškodených v dôsledku nehody, incidentu, FOD, neodbornej manipulácie alebo prevádzky vrtuľníka v rozpore s dokumentáciou TCH alebo STCH, ak je aplikovateľný,
· náhradné diely, komponenty a materiál s jednotkovou cenou do 200 EUR bez DPH, pričom na dodanie týchto dielov, komponentov a materiálu sa však musia vzťahovať vyššie uvedené garantované lehoty dodania, ktoré musia zostať zachované.

Prevádzkové podmienky Programu podpory ponúkaného uchádzačom musia umožňovať minimálne 4 pristátia alebo ekvivalentné prevádzkové cykly podľa definície výrobcu na jednu letovú hodinu a jeden vrtuľník, pričom splnenie tejto podmienky sa vyhodnocuje ako priemer za stanovenú časovú jednotku. Uchádzač stanoví túto časovú jednotku, ktorá nesmie byť kratšia ako jeden kalendárny mesiac.

Uchádzač uvedie všetky výluky z ponúkaného Programu podpory náhradných dielov. Uvedené výluky nesmú obmedziť, zúžiť ani dodatočne spoplatniť vyššie uvedený minimálny požadovaný rozsah programu.
	
	

	3.2
	Softwarové vybavenie
	N/A
	N/A

	3.2.1
	Terénna databáza a databáza prekážok a letísk vrátane aktualizácie na obdobie 4 rokov.
	
	

	3.2.2
	Navigačná databáza v rozsahu pokrytia EU vrátane aktualizácie na obdobie 4 rokov.
	
	

	3.2.3
	Podklad do pohyblivej mapy v rozsahu Slovenskej republiky na úrovni adries ulíc vrátane aktualizácie na obdobie 4 rokov.
	
	





	 
	Požiadavka
	
	Preukázanie súladu

	4.
	Nepovinne dodávané voliteľné vybavenie a služby, pokiaľ je k dispozícii
	Súlad
(áno/nie)
	Odkaz na priložený dokument (kapitola, strana)

	4.1
	Dodatočný systém ochrany motorov proti nasatiu pevných častíc.
	
	

	4.2
	Prídavné palivové nádrže
	
	

	4.2.1
	· predpríprava (fixné časti)
	
	

	4.2.2
	· prídavné palivové nádrže (odnímateľné časti, ktoré nemôžu ovplyvniť počet sediel v prepravnej konfigurácií).
	
	

	4.3
	Odľahčené demontovateľné sedačky
	
	

	4.3.1
	· predpríprava (fixné časti) vyžadujúca certifikáciu EASA,
	
	

	4.3.2
	· odľahčené demontovateľné sedačky v priestore cestujúcich (pevné časti), akceptuje sa možnosť použitia ako „loose equipment“.
	
	

	4.4
	Predpríprava na osadenie ručnej rádiostanice
	
	

	 
	Predpríprava na osadenie ručnej rádiostanice vrátane technického riešenia, montáže a certifikácie EASA. Predpríprava musí obsahovať:
· Externú anténu s frekvenčným rozsahom 100Mhz až 500Mhz.
· Elektrický zdroj napájania k pripojeniu adaptéru na ručnú rádiostanicu,
· Možnosť pripojenia ručnej rádiostanice do vrtuľníkového systému intercom (ako napr. ACS, ACP, AMS, alebo ekvivalentu). 
	
	

	4.5
	Držiaky na navigačné mapy s osvetlením alebo iPady (univerzálny) v pilotnej kabíne.
	
	

	4.6
	Systém proti zaboreniu podvozku do zeme ("bear paws" alebo ekvivalent).
	
	

	4.7
	USB-C vstupy na nabíjanie mobilných zariadení
	
	

	4.7.1
	· v priestore pre posádku
	
	

	4.7.2
	· v priestore pre cestujúcich

